ai4bharat/Pralekha huggingface dataset:
جل شکتی وزارت
قومی جل جیون مشن کی ٹیم نے جھارکھنڈ میں سمجھدار سرمایہ کاری پر توجہ دینے کے ساتھ نفاذمیں تیزی لانے کے لئے تکنیکی امداد فراہم کرنے کے لئے ریاست کا دورہ کیا
جھارکھنڈ میں جل جیون مشن کی اسکیم اور نفاذ کی وسط مدتی سالانہ جائزہ میں تمام گھروں میں نل کے پانی کے کنیکشن مہیا کرنے کے لئے منعقدہ تبادلہ خیال کے سلسلہ میں، جھارکھنڈ میں دانش وارانہ سرمایہ کاری پر توجہ دینے کے ساتھ نفاذ میں تیزی لانے کے لئے تکنیکی تعاون کی توسیع کرنے کے لئے قومی جل جیون مشن کی ایک ٹیمی 2 سے 5 دسمبر 2020 تک ر یاست کے دورے پر ہے ریاست کے 4 روزہ دورے میں 2 رکنی ٹیمیں عملی بنیا د پر ہر روز ضلع میں چار سے پانچ گاؤں کا دورہ کرے گا۔
قومی جل جیون مشن کی ٹیم گرام پنچایتوں/ دیہی آبی صفائی کمیٹیوں اور مقامی معاشروں اور پی ایچ ای ڈی افسران کے ساتھ بھی بات چیت کرے گی اور دیہی گھروں میں پانی کی سپلائی مہیا کرنے کے لئے کی گئی معاشرتی حصہ داری اور ادارہ جاتی نظام کا بھی جائزہ لے گی۔ اس کے علاوہ ، ٹیم ریاستی صدر دفتر میں متعلقہ ضلع کلکٹروں اور ضلع آبی سپلائی اور صفائی مشن کے سربراہ اور سکریٹری پینے کے پانی اور صفائی محکمے کے ساتھ بات چیت کرے گی۔ قومی جل جیون مشن کی ٹیمیں ابھی رانچی، ہزاری باغ اور گملا ضلع کے الگ الگ گاؤں کا دورہ کررہی ہے۔
سال 21-2020 میں، مرکزی حکومت نے ریاست جھارکھنڈ کو 572.23 کروڑ روپے مختص کئے ہیں۔ اس کے علاوہ 15ویں مالی کمیشن نے بھی ریاست کو 1689 کروڑ روپے مختص کئے، جن میں سے 50 فی صد پنچایتی راج اداروں کے ذریعہ صاف ستھرے پینے کے پانی اور بہتر صفائی کی انتظاموں پر لازمی طور سے خرچ کئے جائیں گے۔ اس کے علاوہ ریاست میں آبی ذرائع ، پانی کی سپلائی کے کاموں ، گندے پانی کے انتظام، چلانے اور رکھ رکھاؤ کے کاموں اور آخر میں پینے کے پانی کے تحفظ کے لئے آبی تحفظ سرگرمیوں کو آگے بڑھانے کے لئے دیہی سطح پر پیسے کی فراہمی کو یقینی بنانے کے لئے دیگر دستیاب وسائل جیسے ایم جی ایم آر ای جی ایس ، فنڈ سووچھ بھارت مشن  فنڈ ، ضلع معدنی ترقی فنڈ، رکن پارلیمنٹ اور ایم ایل اے – ایل اے ڈی فنڈ وغیرہ کا صلاحیت کے ساتھ استعمال کرنے کی اسکیم بنائی ہے۔
جل جیون مشن ریاستی حکومت کا ایک اہم پروگرام ہے جو 2024 تک ملک کے ہر دیہی کنبے کو محرک گھریلو نل کنیکش فراہم کرنے کے لئے ریاستوں کے ساتھ شراکت داری کے تحت کام کررہا ہے۔ اس کے تحت یومیہ حل دیہی کنبے کو فی شخص 55 لیٹر تک پینے کے پانی اور باقاعدہ طویل مدتی بنیاد پر سپلائی یو یقینی بنانے کی کوشش ہے ۔ جھارکھنڈ ریاست 24-2023 تک سو فی صد گھریلو کوریج کا منصوبہ بنارہی ہے۔ جل جیون مشن کے تحت باقاعدہ اور طویل مدتی بنیاد پر مقررہ مقدار میں وافر پانی کی دستیابی والے محرک نل کنیکشن کی تجویز معاشرتی حصہ داری اور آبی سپلائی اسکیموں کے نفاذ میں حصہ داری کے ذریعہ حاصل کی جانی ہے۔
ریاست /مرکز کے زیر انتظام علاقے میں پانی کی طویل مدتی اور پائیداری کو یقینی بنانے کے لئے گاؤں میں پانی کی سپلائی ، نظام کے منصوبے ، اس کے نفاذ، انتظام، چلانے اور دیکھ بھال کے لئے مقامی دیہی معاشرہ /دیہی پنچایتوں یا استعمال کرنے والے گروپوں کو شامل کرتے ہیں۔ جل جیون مشن کو صحیح معنوں میں عوامی تحریک بنانے کے لئے تمام گاؤں میں معاشرتی تعاون کے ساتھ آئی ای سی مہم چلائی جارہی ہے۔ سماجی میدان اور قدرتی وسائل کے انتظام میں پہلے سے ہی کام کررہے رضاکارانہ اداروں کو اس مہم میں شامل کرنے کے لئے ریاست منصوبہ بنارہی ہے۔ ان کا دیہی آبی سپلائی کے بنیادی ڈھانچے کے ساتھ ساتھ انکے چلانے اور رکھ رکھاؤ کے لئے دیہی معاشروں کو منظم کرنے میں موثر طریقے سے استعمال کیا جاسکتا ہے۔
م ن۔ ش ت۔ج
Uno-7786
(Visitor Counter : 100
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر شیکھر نے آئی آئی ٹی ایف میں ناگالینڈ پویلین کا دورہ کیا
’شمال مشرق کے ساتھ میری ایک طویل تاریخ رہی ہے، جب میرے بچپن میں میرے والد وہاں برسر کار تھے‘ جناب راجیو چندر شیکھر
الیکٹرونکس اور اطلاعاتی ٹیکنالوجی ، ہنرمندی اور کاروبار کے وزیر مملکت جناب راجیو چندر شیکھر نے آج یہاں پرگتی میدان میں انعقاد پذیر ہند بین الاقوامی تجارتی میلے میں ناگا لینڈ پویلین کا دورہ کیا۔
انہوں نے ریاست کے مختلف محکموں ، غیر سرکاری تنظیموں اور ریاست کے کاریگروں کی جانب سے لگائے گئے مختلف اسٹالوں کا دورہ کیا۔
وزیر مملکت جناب راجیو چندر شیکھر ہندبین الاقوامی تجارتی میلے میں ناگا لینڈ پویلین کا دورہ کرتے ہوئے
وزیر موصوف نے ناگالینڈ کی نیہونو سورہی، جنہوں نے قومی ہینڈلوم ایواراور سنت کبیر ایوارڈ حاصل کیا ہے۔ انہوں نے ہینڈلوم وراثت کو زندہ رکھنے میں قابل قدر تعاون دینے کے لئے اُن کی ستائش کی۔
وزیر موصوف نے ڈریم ڈریگن فروٹ فارم کے اسٹال کا بھی دورہ کیا اور نوجوان ناگا خواتین کاروباری لوسی نگولی سے ملاقات کی، جو فرم کی مالکہ ہیں اور نامیاتی ڈریگن فروٹ وائن کی پیداوار کے شعبے میں داخل ہوچکی ہیں۔
جناب راجیو چندر شیکھر نے پچھلے سال دو بار ناگالینڈ کا دورہ کیا، جس میں ایک اولوالعزم ضلع کیفیر سمیت ریاست نے ترقیاتی کاموں کا جائزہ لیا۔ انہوں نے دیما پور میں قومی الیکٹرونکس اور اطلاعات و ٹیکنالوجی ادارے کا افتتاح کیا تھااور اپنے دورے کے دوران کمیونٹی کے لوگوں، ضلعی حکام ، سماجی کارکنان، کارباری برادری کے نمائندوں اور طلباء کے ساتھ میٹنگیں بھی کی تھیں۔ انہوں نے زنہیبوٹو کا بھی دورہ کیا۔پچھلی چار دہائیوں کی مدت میں ایسا کرنے والے وہ پہلے مرکزی وزیر ہیں۔وزیر محترم نے کہا’’شمال مشرق کے ساتھ میری ایک طویل تاریخ رہی ہے، جب میرے بچپن میں میرے والد وہاں برسر کار تھے۔‘‘
اسٹیل کی وزارت
مینگنیج اور انڈیا لمیٹیڈ کی دسمبر کی ریکارڈ پیداوار
مینگنیج اور انڈیا لمیٹیڈ نے دسمبر 2022 میں 1,41,321 ٹن مینگنیج خام دھات کی اب تک کی دسمبر مہینے کی بہترین پیداوار درج کی ہے۔ اپنی درجہ بند صلاحیت کی سطح پر پیداوار سامنے لاتے ہوئے اس نے نومبر 2022 کے مقابلے میں پیداوار میں 18 فیصد کی حد تک اضافہ کیا ہے۔
متعلقہ ماہ کے لیے نومبر 2022 کے مقابلے میں تقریباً 91 فیصد اضافے کے ساتھ 1,64,235 ٹن کی فروخت بھی شاندار رہی۔
مینگنیج اور انڈیا لمیٹیڈ کے سی ایم ڈی جناب اجیت کمار سکسینہ نے جنہوں نے 29 دسمبر 2022 کو بطور سی ایم ڈی ذمہ داری سنبھالی ہے، بتایا کہ مینگنیج اور انڈیا لمیٹیڈ ٹیم کو اس طرح کی کارکردگی سامنے لانے کے لیے متحد دیکھ کر خوشی ہوئی ہے۔ انہوں نے اس اعتماد کا اظہار کیا کہ اسے جاری رکھا جائے گا۔
مینگنیج اور انڈیا لمیٹیڈ کے بارے میں: مینگنیج اور انڈیا لمیٹیڈ ایک شیڈول-اے، منی رتن زمرہ اول کا مرکزی سرکاری زمرے کا صنعتی ادارہ ہے جو حکومت ہند کی اسٹیل کی وزارت کے انتظامی کنٹرول کے تحت ہے۔ مینگنیج اور انڈیا لمیٹیڈ ملک میں مینگنیج خام دھات کا سب سے بڑا پروڈیوسر ہے جس کا مارکیٹ شیئر تقریباً 45 فیصد ہے جو ریاست مہاراشٹرا اور مدھیہ پردیش میں گیارہ کانیں چلاتا ہے۔ کمپنی کا 2030 تک اپنی پیداوار کو تقریباً دوگنا کرکے 3.00 ملین ٹن کرنے کا پرجوش ارادہ ہے۔ مینگنیج اور انڈیا لمیٹیڈ ریاست گجرات، راجستھان اور اڈیشہکے علاوہ ریاست مدھیہ پردیش کے دیگر علاقوں میں بھی کاروباری مواقع کی تلاش میں سرگرداں ہے۔
خوراک کی ڈبہ بندی کی صنعتوں کی وزارت
مرکزی وزیر نریندر سنگھ تومر نے خوراک کو ڈبہ بند کرنےکے سیکٹر کے کلیدی شراکت داروں کے ساتھ میٹنگ کی
حکومت کا مقصد ملک کے دوردراز کے علاقوں میں خوراک کو ڈبہ بند کرنے کی سہولیات قائم کرنا ہے:نریندرسنگھ تومر
خوراک کو ڈبہ بند کرنے اور دیگر شعبوں کو فائدہ پہنچانے کے لئے نئی پی ایل آئی اسکیم
نئی دلی،24؍ نومبر،خوراک کو ڈبہ بند کرنے کی صنعتوں، زراعت اور کسانوں کی بہبود کے علاوہ دیہی ترقی اور پنچایتی راج کے مرکزی وزیر جناب نریندر سنگھ تومر نے آج ویڈیو کانفرنسنگ کے ذریعے خوراک کو ڈبہ بند کرنے کے سیکٹر کے کلیدی شراکت داروں کے ساتھ میٹنگ کی۔ جناب تومر نے کہا کہ حکومت کا مقصد ملک کے دوردراز کے علاقوں میں خوراک کو ڈبہ بند کرنے کی سہولیات قائم کرنا ہے۔ انہوں نے اس پہل میں صنعت کے نمائندوں سے اپیل کی کہ وہ حکومت کے اقدامات کی حمایت کریں، مزید یہ کہ مرکزی کابینہ نے پروڈکٹ لنکڈ انسینٹیو  اسکیم کے تفصیلی رہنما خطوط بنانے کے لئے صنعت کے سربراہوں کے ساتھ صلاح و مشورہ کیا ہے۔ اس اسکیم سے مینوفیکچرنگ کی صلاحیت کو بڑھانے میں مدد ملے گی اور ملک سے کی جانے والی برآمدات میں اضافہ ہوگا۔
جناب تومر نے کہا کہ زراعت اور دیہی سیکٹر ہمارے ملک کی ریڑھ کی ہڈی ہے۔ انہوں نے مزید کہا کہ کووڈ-19 کے دوران اس بات کا مشاہدہ کیا گیا تھا کہ بہت سی پریشانیو ں کے باوجود زرعی سیکٹر کسانوں کی آمدنی اور غذائی پیداوار کے معاملے میں کافی لچکدار رہا۔ انہوں نے مزید کہا کہ لاک ڈاؤن کے دوران حکومت کی طرف سے کافی نرمی کی گئی تھی تاکہ خوراک کو ڈبہ بند کرنے کا شعبہ ، جراثیم کُش صنعت، بیچ سے متعلق صنعت اور دیہی معیشت اپنی سرگرمیاں خوش اسلوبی سے انجام دے سکیں۔
خوراک کی ڈبہ بند کرنے کی صنعتوں کے مرکزی وزیر نے کہا کہ وزیراعظم جناب نریندر مودی نے 2 نکات کواجاگر کیا ہے۔
ان میں سے ایک عوام سے کی گئی اپیل ہے، جس میں انہیں آتم نربھر بھارت کےلئے ساتھ آنے کو کہا گیا ہے اور دوسرا پوائنٹ ووکل فار لوکل ہے۔ جناب تومر نے کہا کہ آتم نربھر بھار ت کے لئے مقامی مصنوعات کی پروسیسنگ پر توجہ دینے کی ضرورت ہے۔ انہوں نے مزید کہا کہ ہمیں غذائی پیداوار میں اضافےاور کسانوں کی آمدنی بڑھانے کے لئے کام کرنا ہے۔ اس سمت میں وزیراعظم نے 11 لاکھ کروڑ روپے کا زرعی بنیادی ڈھانچے کافنڈ اے آئی ایف کا آغاز کیا ہے۔
جناب تومر نے کہا کہ صنعتی سربراہوں کی تجاویز پر غور کیا جائے گااور اس سلسلے میں ضروری کارروائی کی جائے گی۔ خوراک کو ڈبہ بند کرنے کی صنعتوں کی وزارت کے وزیر مملکت جناب رامیشور تیلی نے کہا کہ کووڈ-19 کے دوران منجمد خوراک، سپر فوڈ اور تیار کھانے کی مانگ بڑھ گئی ہے اور ہم کو نئے مواقع کا جائزہ لینا اور اسی کے مطابق آگے چلنا ہے۔ جناب تیلی نے مزید کہا کہ آتم نربھر بھارت کے تحت خوراک کو ڈبہ بند کرنے کی صنعتوں کی وزارت کی پی ایم ایف ایم ای اسکیم کا مقصد بہت چھوٹی صنعتوں کو اصل دھارےمیں لانا ہے۔ اس اسکیم کےتحت اگلے پانچ سالوں میں دو لاکھ مستفیدین کو ان کے کاروبار کو اوپر اٹھانے کے لئے تعاون فراہم کیا جائے گا۔
خوراک کو ڈبہ بند کرنے کی صنعتوں کی وزارت کی سکریٹری نے کہا کہ خوراک کو ڈبہ بند کرنے کے سیکٹر کی بطور چمپئن سیکٹر کے طور پر نشاندہی کی گئی ہے۔ انہوں نے مزید کہا کہ کووڈ-19 کے پیش نظر صحتمند خوراک کی زبردست مانگ ہے اور وزارت اس موقع پر فائدہ اٹھانے کے لئے صنعت کی آسانی کے واسطے ایک مثبت طریقہ کار اپنا رہی ہے۔
میٹنگ کے دوران فکی، سی آئی آئی، ایسوچیم، پی ایچ ڈی سی سی آئی، ڈی آئی سی سی آئی اور دیگر متعلقہ اداروں کے مختلف صنعتی نمائندوں نے خوراک کو ڈبہ بند کرنے کے سیکٹر کی ترقی کے لئے مختلف تجاویز پیش کیں۔
جل شکتی وزارت
گوداوری، کرشنا اور کاویری ندی کو جوڑنے کا پروجیکٹ
گوداوری  – کاویری  ندی کو جوڑنے کے پروجیکٹ سے متعلق تفصیلی پروجیکٹ رپورٹ  کا مسودہ مارچ، 2019 میں متعلقہ ریاستوں کو ان کی رائے/مشوروں کے لیے بھیجا گیا تھا۔ ڈی پی آر کے مسودہ پر متعدد ریاستوں/مرکز کے زیر انتظام علاقوں سے تبصرے موصول ہوئے ہیں، جس پر 18 ستمبر، 2020 کو متعلقہ ریاستوں کے ساتھ این ڈبلیو ڈی اے کے ذریعے ایک مشترکہ میٹنگ میں گفتگو ہوئی تھی۔ ڈی پی آر کو حتمی شکل دیتے وقت ریاستوں/مرکز کے زیر انتظام علاقوں  سے موصول ہونے والے تبصروں پر بھی غور کیا گیا تھا، اور ان میں سے جسے صحیح سمجھا گیا، اسے ڈی پی آر کے مسودہ میں شامل کیا گیا ہے۔ اس کے بعد ڈی پی آر کا یہ مسودہ دوبارہ مزید تبصروں/رائے کے لیے اپریل، 2021 میں انہیں بھیجا گیا تھا۔ ڈی پی آر پر کرناٹک، آندھرا پردیش، تمل ناڈو، کیرالہ، پڈوچیری، مہاراشٹر اور تلنگانہ نے اپنے تبصرے بھیجنے کی پیشکش کی ہے۔
پانی کے بٹوارے وغیرہ پر فریق ریاستوں کے درمیان اتفاق رائے بنانے کے لیے ان ریاستوں/مرکز کے زیر انتظام علاقوں کے ساتھ 29 اکتوبر، 2021 اور 18 فروری، 20200 کو ایک مشاورتی میٹنگ بلائی گئی تھی اور ریاستوں/مرکز کے زیر انتظام علاقوں سے درخواست کی گئی ہے کہ وہ ڈی پی آر میں شامل کیے گئے پروجیکٹوں کی تفصیلات کی تصدیق کریں یا اس کی تکمیل کریں۔
آئی ایل آر پروجیکٹوں کا نفاذ متعلقہ ریاستوں کے درمیان ہونے والے اتفاق رائے پر منحصر ہے۔
https://forms.eduqfix.com/campusschooladmissionformnew/add
یہ معلومات آج راجیہ سبھا میں جل شکتی کے وزیر مملکت، جناب بشویشور ٹوڈو نے ایک سوال کے تحریری جواب میں فراہم کیں۔
پنچایتی راج کی وزارت
گرام پنچایتوں کے کام کی نگرانی کے لیے ضلعی منصوبہ
ریاستوں کی مدد کے لیے، پنچایتی راج کی وزارت نے بلاک اور ضلع پنچایتی ترقیاتی منصوبوں کی تیاری کے لیے ایک فریم ورک تیار کیا اور ریاستوں کے ساتھ اشتراک کیا
اب تک 27 ریاستوں میں 567 ضلعی سطح کے کنٹرول روم اور 15 ریاستوں میں 2825 بلاک سطح کے کنٹرول روم قائم کیے گئے ہیں
XV فائنانس کمیشن  کے تحت ضلع پنچایتوں سمیت تینوں درجوں کی پنچایتوں کو فنڈز کی منتقلی سے ضلع پنچایت کے ترقیاتی منصوبے تیار کرنے کی ضرورت پر زور دیا ہے جو کہ XVFC گرانٹس کے تحت ایک لازمی شرط ہے۔ ریاستوں کی مدد کے لیے، وزارت نے بلاک اور ضلع پنچایت کے ترقیاتی منصوبوں کی تیاری کے لیے ایک فریم ورک تیار کیا ہے اور ریاستوں کے ساتھ اشتراک کیا ہے۔ مزید برآں، نیشنل انسٹی ٹیوٹ آف رورل ڈیولپمنٹ اینڈ پنچایتی راج  کے ذریعے بلاک اور ضلعی سطح پر ترقیاتی منصوبوں کی تیاری کے لیے اسٹیک ہولڈرز کو ہینڈ ہولڈنگ سپورٹ اور صلاحیت سازی اور تربیت فراہم کی گئی ہے۔ اب تک 27 ریاستوں میں 567 ضلعی سطح کے کنٹرول روم اور 15 ریاستوں میں 2825 بلاک سطح کے کنٹرول روم قائم کیے گئے ہیں تاکہ منصوبہ بندی ٹیموں کو متعلقہ سطحوں پر منصوبوں کی مناسب تیاری اور عمل آوری کے لیے فوری رہنمائی فراہم کی جا سکے۔
ریاستوں کو گرام پنچایت کی سطح پر شروع کی جانے والی سرگرمیوں کی پیشرفت پر نظر رکھنے میں سہولت فراہم کرنے کے لیے، وزارت نے 24 اپریل 2020 کو ای-گرام سواراج  شروع کیا ہے، جو کہ پنچایتوں میں کیے گئے کاموں کی مؤثر نگرانی اور تشخیص کے لیے ایک مؤثر ٹول ہے۔ اپلیکیشن پنچایت کی سرگرمیوں کی رپورٹنگ اور ٹریکنگ کو بہتر بناتی ہے، پنچایت کی معلومات حاصل کرنے کے لیے ایک انٹرفیس فراہم کرتی ہے۔
پنچایتی راج کے مرکزی وزیر مملکت جناب کپل موریشور پاٹل نے آج راجیہ سبھا میں ایک تحریری جواب میں یہ معلومات فراہم کی۔
وزارت دفاع
ہندوستانی بحریہ کی بنگلہ دیش کی بحریہ کے ساتھ مشترکہ مشق
نئی دہلی ،02؍اکتوبر:ہندوستانی بحریہ نے دوسرے مرحلہ میں بنگلہ دیش کی بحریہ کے ساتھ گذشتہ 3اکتوبر 2020کو شمالی خلیج بنگال میں ایک مشترکہ مشق کیا۔ اس سے پہلے 2019میں دونوں کے درمیان مشرتکہ مشقیں ہوچکی ہیں ۔ بونگوساگرمشق کامقصد ساحلی علاقوں میں مشق اور آپریشن کرکے مشترکہ آپریشن کی صلاحیتوں کو جلادینا اورباہمی سطح پرآپریشن کو فروغ دیناہے ۔
شمالی خلیج بنگال میں ہی 4اور5اکتوبرکو دونوں فوجوں کے درمیان تیسرے مرحلہ کی مشق ہوئی ۔ مشق کے دوران ہندوستانی بحریہ اوربنگلہ دیش بحریہ کے نوجوانوں نے انٹرنیشنل میریٹائم باؤنڈری لائن پرمشترکہ طورپرپیٹرولنگ بھی کی اس سے دونوں ملکوں کی بحریہ کے درمیان نہ صرف مفاہمت کی فضاہموارکرنے میں مددملے گی بلکہ سرحد پرہونے والی غیرقانونی سرگرمیوں پرقدغن لگانے میں بھی مدد ملے گی ۔
ہندوستان اوربنگلہ دیش طویل عرصے سے مربوط باہمی رشتے میں اور رشتے مختلف شعبوں اور سرگرمیوں کا احاطہ کرتے ہیں ۔ حالیہ برسوں کے دوران اس رشتے میں مزید مضبوطی آئی ہے ۔ ہندوستان اوربنگلہ دیش کے عوام کے درمیان بھی گہرے ثقافتی رشتے ہیں اور دونوں ملکوں کے لوگ جمہوری معاشرہ کا مشترکہ ویژن رکھنے کے ساتھ ساتھ قانونی نظام پریقین رکھتے ہیں ۔
بونگ ساگرکے نام سے ہوئی ان مشترکہ مشقوں کی اس لحاظ سے بڑی اہمیت ہے کہ یہ مجیب برشوکے دوران ہوئی ہے ۔ قابل ذکرہے کہ بنگلہ دیش میں بنگ بندھو شیخ مجیب الرحمان کی پیدائش کی صدی منائی جارہی ہے ۔
اسٹیل کی وزارت
فی کس اسٹیل کی کھپت
نئی دہلی۔ 17 مارچ اسٹیل ایک ایسا شعبہ ہے جو کسی ضابطے یا پابندیوں سے مبرا ہے اور کسی بھی اسٹیل گریڈ کی پیداواری صلاحیت کے بارے میں فیصلے ایک انفرادی کمپنی کے ذریعہ لئے جاتے ہیں جو تکنیکی معاشی تحفظات پر مبنی ہوتے ہیں۔ سال 20-2019کے لئے تیار کردہ اسٹیل کی فی کس کھپت عالمی طور پر اوسطا 229 کلوگرام کے مقابلے خلاف 74.7 کلوگرام تھی۔ اسی مدت کے دوران ، ورلڈ اسٹیل ایسوسی ایشن کے جاری کردہ اعداد و شمار کے مطابق گھریلو اسٹیل بنانے والوں کی حوصلہ افزائی اور فی کس کھپت میں اضافے کے لئے حکومت کی جانب سےمختلف اقدامات کیے گئے ہیں ۔
وزارت اسٹیل نے ملک میں اسٹیل کی کھپت اور مجموعی طلب کو بڑھانے کے لئے مندرجہ ذیل ویبنار کا انعقاد کیا ہے: -
آئل اینڈ گیس سیکٹر ، 16 جون ، 2020۔
اسپاتی ارادہ ، اسٹیل کے استعمال میں اضافہ ، 30 جون ، 2020۔
ہاؤسنگ اور جہاز رانی کا شعبہ ، 18 اگست ، 2020۔
زراعت ، دیہی ترقی ، ڈیری اور ڈبہ بند خوراک کے شعبے ، 20 اکتوبر ، 2020۔
حکومت نے یکم اکتوبر 2020 کو جاری کی گئی نوٹیفکیشن کے تحت ، گھریلو اسٹیل پروڈیوسروں کو ای ای پی سی کے ایم ایس ایم ای ممبروں کو اسٹیل کی چار پروڈکٹ زمروں  کی محدود مقدار فراہم کرنے کی اجازت دے دی ہے۔
مرکزی وزیر اسٹیل جناب دھرمیندر پردھان نے آج راجیہ سبھا میں ایک سوال کے تحریری جواب میں یہ اطلاع دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-3362
(Visitor Counter : 91
بجلی کی وزارت
شمال مشرق میں بجلی کے نظام میں زبردست ترقی ہوئی ہے :بجلی کے مرکزی وزیر
مرکزی وزیرجناب آرکے سنگھ نے آج گوہاٹی میں شمال مشرقی ریاستوں کے بجلی کے وزراء کے ساتھ جائزہ میٹنگ کی
نئی دہلی ،3 دسمبر: بجلی اورنئی اورقابل تجدیدتوانائی کے مرکزی وزیر جناب آرکے سنگھ نے آج یہاں شمال مشرقی ریاستوں کے بجلی کے وزراء اورمتعلقہ عہدیداروں کے ساتھ ایک جائزہ میٹنگ کی ۔ میٹنگ کے دوران ترسیلی شعبے کی بہتربتائی اسکیم کے بارے میں تبادلہ ٔ خیال کیاگیا۔
جناب سنگھ نے اپنے خطاب میں کہاکہ ترقی کے لئے بجلی کلیدی حیثیت رکھتی ہے اورکوئی بھی ملک اس وقت تک ترقی نہیں کرسکتا ،جب تک کہ اس ملک میں بجلی کی بلارکاوٹ سپلائی نہ ہو۔ انھوں نے یہ بھی کہا کہ جب صنعتیں قائم کرنے کا معاملہ ہو تو بجلی سب سے اہم عنصر ہوتاہے جو کہ کسی بھی ملک کی تعمیر وترقی میں نتیجہ خیز حقیقت کی حیثیت رکھتاہے ۔ انھوں نے یہ بھی کہاکہ بجلی کے شعبے نے گزشتہ چند برسوں کے دوران بجلی تیارکرنے ، ترسیل اورملک کے ہردیہی اور شہری علاقے کے ہرکنبے کوچوبیس گھنٹے بجلی سپلائی کرنے کے شعبوں اور بھارت کی بجلی کی تیاری کے شعبے میں عالمی لیڈربنانے میں زبردست ترقی کی ہے ۔
وزیرموصوف نے مطلع کیا کہ شمال مشرق سمیت ملک میں بجلی کی دستیابی بڑھ کر دیہی علاقوں میں اوسطاً لگ بھگ 21گھنٹے یومیہ اور شہری علاقوں میں 23گھنٹے یومیہ تک پہنچ گئی ہے ۔
شمال مشرقی خطے میں بجلی کے نظام کے بارے میں بات کرتے ہوئے وزیرموصوف نے کہاکہ گزشتہ تین چارسالوں میں شمال مشرق میں بجلی کے نظام میں زبردست ترقی ہوئی ہے اور خطے کی تقریباًتمام ریاستوں نے اپنے بجلی کے نظام کو بہتربنانے میں کامیابی حاصل کی ہے ۔ آج شمال مشرق میں بجلی کا نظام ، چارسال پہلے کے نظام سے کافی تبدیل ہوچکاہے ۔ بہتربنائے گئے ترسیلی نظام کے بارے میں بات کرتے ہوئے جناب سنگھ نے کہاکہ اس اسکیم کی بدولت نقصانات میں کمی کرنے میں مدد ملے گی ۔ انھوں نے اس بات کو اجاگرکیاکہ بجلی کی بڑھتی ہوئی مانگ کے سبب ترسیل سے متعلق بنیادی ڈھانچہ کو مستحکم بنانے اوراسے جدید طرز پرڈھالنے کی ضرورت پیداہوگئی ہے ۔ وزیرموصوف نے مزید کہاکہ مذکورہ اسکیم کے نفاذ کی بدولت ،پیشگی ادائیگی والے اسمارٹ میٹرینگ کے طریقے سے صارفین کا بااختیاربنانے میں مدد ملے گی ۔مذکورہ اسکیم کے تحت ، پیشگی ادائیگی والے اسمارٹ میٹرنگ اورسسٹم میٹرنگ اورترسیل سے متعلق بنیادی ڈھانچہ کو بہتربنانے کی غرض سے مالی امداد فراہم کی جاتی ہے ۔
نظام کو جدید طرز پرڈھالنے کی ضرورت پرزوردیتے ہوئے ، جناب سنگھ نے وضاحت کی کہ نقصانات میں کمی لانے کی غرض سے ، ریاستوں کو بل تیارکرنے سے متعلق بہترکارکردگی اور سرکاری محکموں وغیرہ کے ذریعہ استعمال کی گئی بجلی کی بروقت ادائیگی کو یقینی بنانے پرتوجہ مرکوز کرنے کی ضرورت ہے ۔ وزیرموصوف نے کہاکہ اس اسکیم کے استعمال سے نفاذ اورعمل درآمدمیں منصوبہ بندی اور سنجیدگی اورکام کاج سے متعلق موثراور مالی اعتبارسے پائیداربجلی کا ترسیلی شعبہ تیارکیاجاسکتاہے تاکہ ملک کے شہریوں کی خواہشات اورامنگوں کو پوراکیاجاسکے ۔
آسام کے وزیراعلیٰ جناب ہیمنتا بسواسرما ، ریاست کے بجلی کے وزیر جناب بمل بورا اورحکومت ہند کے بجلی کی وزارت کے سکریٹری بھی اس میٹنگ میں موجودتھے ۔
مرکزی حکومت نے مالی سال 22-2021سے مالی سال 26-2025تک کی پانچ سالہ مدت کے لئے 303758 کروڑروپے کے تخمینہ اخراجات کے ساتھ اصلاحات پرمبنی اور نتائج سے منسلک اسکیم -- بہتربتائی گئی ترسیلی شعبے کی اسکیم کو منظوری دی ہے ۔ اس کا مقصد ، مالی اعتبارسے پائیدار اورکام کاج کے لحاظ سے ایک موثر ترسیلی شعبے کے ذریعہ صارفین کے لئے بجلی سپلائی کے معیار ، انحصار اور استطاعت کو بہتربنانا ہے ۔
بھارتی چناؤ کمیشن
تریپورہ کی قانون ساز اسمبلی کے عام انتخابات، 2023- مغربی تریپورہ کے جیرانیہ میں مبینہ حملہ
بھارت کے انتخابی کمیشن نے بروقت مناسب کارروائی نہ کرنے والے افسران کے خلاف سخت کارروائی کرنے کی ہدایت دی
بھارت کے انتخابی کمیشن نے سی اے پی ایف کی مناسب تعیناتی کو یقینی بنانے اور نفاذ کے اقدامات کو تیز کرنے کے لیے تین خصوصی مبصرین کو تعینات کیا
نئی دلی، 20 جنوری، 2023 /
- اے آئی سی سی کے عہدیداروں کی شکایت پر مبنی مورخہ 19.01.2023 کو اور مختلف سراغ کی بنیاد پر بھارت کے انتخابی کمیشن نے مغربی تریپورہ کے جیرانیا علاقے میں اے آئی سی سی کے ریاستی انچارج پر مبینہ حملے کے سلسلے میں 19.01.2023 کو ایک خط کے مطابق رپورٹ طلب کی ہے۔
- چیف سکریٹری اور ڈائرکٹر جنرل آف پولیس، تریپورہ سے یہ بتانے کو کہا گیا ہے کہ ریاست میں کافی تعداد میں سی اے پی ایف اہلکاروں کی تعیناتی کے باوجود صورتحال اور خراب کیوں ہوئی۔ کمیشن نے ریاست کے دورے میں اور اس کے بعد کمیشن کی سخت ہدایات کے باوجود پرتشدد واقعہ پر غیر یقینی اور سخت ترین الفاظ میں اپنی ناراضگی کا اظہار کیا۔
- سی ایس اور ڈی جی پی کو ہدایت دی گئی کہ وہ تمام سیاسی جماعتوں کے لیے مساوات کو یقینی بنائیں اور متعصب افسران کے خلاف سخت کارروائی شروع کریں۔ کمیشن نے سی ایس اور ڈی جی پی کو بروقت مناسب کارروائی نہ کرنے پر درج ذیل افسران کے خلاف سخت کارروائی کرنے کی ہدایت دی ہے۔
- ایس ڈی پی او، جیرانیا سب ڈویژن، مغربی تریپورہ کی معطلی اور فوری برطرفی
- تھانہ رانی بازار کے آفیسر انچارج کو فوری طور پر ہٹایا جائے اور
- تھانہ جرانیہ کے آفیسر انچارج کو فوری طور پر ہٹایا جائے۔
- سی ایس اور ڈی جی پی ریاست میں مختلف سیاسی جماعتوں کے لیڈروں کو درپیش خطرے کا فوری جائزہ لیں اور مزید کسی تاخیر کے بغیر خطرے کے پیش نظر سیکورٹی فراہم کریں۔
- انتخابی افسر ، تریپورہ کو ہدایت دی گئی ہے کہ وہ ضلع انتخابی افسران سے ایک بار پھر کہیں کہ وہ سیاسی جماعتوں کو پہلے آٓ ؤ پہلے پاؤ کی بنیاد پر اجازت دیں اور میٹنگوں، ریلی، روڈ شو وغیرہ کے لیے سیاسی پارٹیوں کی درخواستوں کو نمٹانے کے لیے سویدھا ایپ کی تشہیر کریں۔
- کمیشن کی جانب سے تین خصوصی مبصرین کا تقرر کیا گیا ہے۔ ان سے کہا گیا ہے کہ وہ صورتحال کا جائزہ لینے، سی اے پی ایف کی مناسب تعیناتی کو یقینی بنانے، نفاذ کے اقدامات کو تیز کرنے اور کمیشن کو واپس رپورٹ کرنے کے لیے فوری طور پر ریاست میں جائیں۔
- جناب یوگیندر ترپاٹھی  ایک نامور آئی اے ایس افسر حکومت ہند کے سکریٹری کے طور پر ریٹائر ہوئے جنہوں نے مرکز اور ریاست دونوں میں متعدد کاموں کو سنبھالا۔
- جناب وویک جوہری  ایک مشہور آئی پی ایس افسر، جو مدھیہ پردیش کے ڈی جی پی کے طور پر خدمات انجام دے چکے ہیں اور مرکزی ایجنسیوں کو سنبھالنے کا وسیع تجربہ رکھنے کے ساتھ ساتھ شمال مشرق اور بین الاقوامی سیکورٹی خدشات کے بارے میں گہری جانکاری رکھتے ہیں۔
- جناب بی مرلی کمار، 1983 بیچ کے آئی آر ایس افسر، گجرات اور اتر پردیش، 2022 اور مغربی بنگال، 2021 کے اسمبلی انتخابات میں خصوصی مبصر کے طور پر انتخابی فرائض انجام دے چکے ہیں۔ گزشتہ اختتام پذیر گجرات اسمبلی انتخابات میں 800 کروڑ روپے سے زیادہ کی رقم ضبط کی گئی تھی۔
- ریاستی حکومت کی رپورٹ میں اس بات کی تصدیق کی گئی ہے کہ ڈاکٹر اجوئے کمار کو ایک غیرقانونی ریلی میں معمولی چوٹیں آئیں  اور یہ درست نہیں ہے کہ انہیں شدید چوٹیں آئیں۔
.................
ش ح ۔ ا س ۔ ت ح
U - 693
(Visitor Counter : 56
وزیراعظم کا دفتر
کورونا وائرس کا مقابلہ کرنے کے ضمن میں سارک رہنماؤں کے ساتھ ویڈکانفرنس کے ذریعہ وزیر اعظم کا خطاب
نئی دلّی، 15 مارچ / وزیر اعظم جناب نریندر مودی نے کورونا وائرس کا مقابلہ کرنے کے ضمن میں سارک رہنماؤں کے ساتھ ویڈیو کانفرنس کے ذریعہ مذاکرات کئے۔ مذاکرات میں وزیر اعظم کے خطاب کا متن حسب ذیل ہے :۔
اس صورت حال کے بارے میں اپنے افکار اور اٹھائے گئے اقدامات کے بارے میں کی شراکت داری کے لئے آپ حضرات کا شکریہ۔
ہم سب اس بات پر متفق ہیں کہ ہم ایک شدید چیلنج کا سامنا کر رہے ہیں۔ ہمیں ابھی تک یہ معلوم نہیں ہے کہ یہ وبا آنے والے دنوں میں کیا صورت اختیار کرے گی۔
یہ بات واضح ہے کہ ہمیں ایک ساتھ مل جل کر کام کرنا ہے۔ ہم بہتر مقابلہ کر سکتے ہیں، ایک ساتھ مل جل کر،اسے بڑھنے سے روکنے میں، اشتراک کی بدولت الجھن دور ہو گی، تیاری میں بھگدڑ نہیں ہو گی۔
اشتراک کے اس جذبے کے تحت، میں چند خیالات پیش کرنا چاہتا ہوں کہ مشترکہ کوششوں کے ضمن میں بھارت کیا پیش کش کر سکتا ہے۔
میری تجویز ہے کہ ایک کووڈ۔ 19 ایمرجنسی فنڈ تیار کیا جائے۔ یہ ہم سب کی جانب سے رضا کارانہ بنیاد پر ہونا چاہئیے۔ ابتدائی طور پر اس فنڈ کے لئے بھارت دس ملین ڈالر کے ساتھ شروعات کر سکتا ہے۔ ہم میں سے کوئی بھی اس فنڈ کو فوری ایکشن کے لئے استعمال کر سکتا ہے۔ ہمارے خارجہ سیکریٹری صاحبان ہمارے سفارت خانوں کے ذریعہ اس فنڈ کے استعمالات کے لئے فوری رابطہ قائم کر سکتے ہیں۔
ہم، بھارت میں ٹیسٹنگ کٹ اور دیگر ساز و سامان پر مشتمل ماہرین اور ڈاکٹروں کی ریپڈ رسپانس ٹیم تیار کر رہے ہیں۔ ضرورت پڑنے پر یہ ٹیم تعیناتی کے لئے مستعد رہے گی۔
ہنگامی حالات سے نمٹنے کے لئے بھی ہم آن لائن ٹریننگ کیپسول فوری طور پر تیار کر سکتے ہیں۔ یہ اس ماڈل پر مبنی ہو گا جو کہ ہم اپنے ملک میں اپنے ایمرجنسی اسٹاف کی صلاحیت میں اضافہ کرنے کے لئے کیا کرتے ہیں۔
ہم نے وائر کو پھیلانے والوں کی شناخت کرنے اور ان کے رابطے میں آنے والوں کی شناخت کے لئے ایم انٹیگریٹیڈ ڈیزیز سرویلانس پورٹل یعنی بیماری کی نگرانی کا ایک مربوط پورٹل قائم کیا ہے۔بیماری کی نگرانی کے اس سافٹ ویئر کو ہم سارک کے ساجھے داروں کے ساتھ شراکت کر سکتے ہیں اور اس کے استعمال کی تربیت دے سکتے ہیں۔
سارک ڈزاسٹر مینجمنٹ سینٹر جیسی سہولیات کو بھی ہم سب اپنے بہترین استعمال میں لا سکتے ہیں۔
مزید پیش رفت کرتے ہوئے، ہم جنوبی ایشیائی خطے میں وبائی امراض کو روک تھام کے لئے معاون تحقیق کے لئے ایک کامن ریسرچ پلیٹ فارم تیار کر سکتے ہیں۔ انڈین کونسل آف میڈیکل ریسرچ اس سلسلے میں اپنا تعاون پیش کر سکتی ہے۔
ہم کووڈ۔ 19 کے طویل مدتی اقتصادی نتائج کے حصول کے لئے اپنے اعلیٰ صلاحیت کے حامل ماہرین کو مامور کر سکتے ہیں کہ اس کے اثرات سے ہم اپنے مقامی لوگوں اور بین الاقوامی تجارت کو کس طرح بچا سکتے ہیں۔
بالآخر، نہ تو یہ اولین وبا ہے اور نہ ہی یہ اس طرح کی آخری وبا ہے، جو کہ ہمیں متاثر کر رہی ہے۔
ہم کووڈ۔ 19 کے طویل مدتی اقتصادی نتائج کے حصول کے لئے اپنے اعلیٰ صلاحیت کے حامل ماہرین کو مامور کر سکتے ہیں کہ اس کے اثرات سے ہم اپنے مقامی لوگوں اور بین الاقوامی تجارت کو کس طرح بچا سکتے ہیں۔
اس سے ہمیں اپنے خطے میں اس وبا کو پھیلنے سے روکنے میں مدد ملے گی اور ہمیں اندرونی طور پر آزادانہ حرکات و سکنات کرنے میں مدد ملے گی۔
۔۔۔۔۔۔
U. 1233
(